Peștera Sfântului Grigorie Decapolitul din Vâlcea — 
loc de sihăstrie si rugăciune 


de Conf. univ. dr. George V Grigore 


Printre locurile ascunse în piatră în care s-au rugat sfinții nostri 
romani, se află şi Peștera Sfântului Grigorie Decapolitul, aflatain 
purtarea de grijă a maicilor de la Mănăstirea Bistriţa (jud. Vâlcea). 
Această peșteră ocupă un loc particular printre celelalte peşteri ce 
adăpostesc bisericuțe rupestre sau chilii din tara noastră. Numele 
acesteia nu vine de la locul de nevointasi rugăciune al sfântului, ci de 
la faptul că aici se adăposteau, în vreme de necaz, Sfintele sale 
Moaşte. Aspectelor naturale, ca poziția între stânci abrupte, drumul 
greu accesibil şi intrarea caracteristică, se adaugăşi importantul rol 
avut în istoria poporului român, impletindu-si existenţa cu viata destul 
de agitată a strămoşilor noştri. Chiar în prima atestare documentară, 
ea apare ca loc de adăpost şi refugiu în faţa urgiilor revărsate peste 
glia străbună. La început, vatră de sihastrie a pustnicilor de pe Valea 
Bistriţei, Peştera Sfântului Grigorie Decapolitul devine, în cea de a 
doua jumătate a secolului al XV-lea, salvatoarea tezaurului şi a 
locuitorilor sfintei mănăstiri fondate de boierii Craiovesti.Galeriile 
întunecoase răsfirate înlăuntru ei, amenajate cu multa iscusinta de 
călugării bistrițeni, devin cele mai sigure tainite pentru comorile de 
artă, documente ctitoricesti şi voievodale, creaţii culturale și de 
spiritualitate ortodoxă. Fără ea, „multe dintre comorile păstrate s-ar fi 
risipit ca cele din alte mănăstiri”, afirma Alexandru Odobescu. De-a 
lungul istoriei, Peştera Sfântului Grigorie Decapolitul ocroteşte viata 
unor personalități ilustre şi oferă spaţiu de pustnicie pentru numeroşi 
călugări, retrași în acea singurătate, unde practicau asceza monahalasi 
creau valoroase opere culturale, iar în bisericutele din stâncă, oficiau 

sfintele slujbe pentru folosul intregii omeniri. Mai presus de orice, 
Pestera Sfantului Grigorie Decapolitul evocä un fragment din 
zbuciumata istorie a poporului roman, care a infruntat obstacolele si a 
biruit greutățile, străbătând cu înţelepciune și dârzenie drumul vieţii, 
desi uneori a fost mai prăpăstios decât cel care urca peste stânci spre 
Peşteră. Potrivit unei tradiţii consemnate de arhimandritul Chiriac 
Râmniceanu, Peştera Sfântului Grigorie Decapolitul a fost descoperită 
de „un cioban vânător, mai înainte de a fi fost zidită sfânta Mănăstire 
Bistrița”. Cunoscută din vechime, ea este menţionată documentar abia 
la începutul secolului al XVII-lea. De atunci și până astăzi, numeroși 
oameni de stiintäsi cultură au făcut interesante cercetări si comunicări 
despre acest spaţiu subteran, bogat în evenimente istorice și trăiri 
spirituale, aparținând strămoşilor nostri.Primul care vorbește despre 
Peştera Sfântului Grigorie Decapolitul este mitropolitul Matei al 
Mirelor, refugiat aici din egumena de la Mănăstirea Dealu, fiind 
constrâns de evenimentele provocate de năvălirea in Tara 
Românească a principelui Transilvaniei Gabriel Bathory (1608-1613), 
la finele anului 1610. În Cronica sa, citim următoarele: „Iar noi, 
orfani de domn, în spelunci si munţi, cum zice Pavel, si în găurile 
pământului ascunzându-ne, temându-ne de înfățișarea lui Bathory 
Gabor; lipsiți, apăsaţi, maltratati, așteptând vreme de pace, dacă va 
fi voia lui Dumnezeu; stapániti deci de aceste lipsuri grozave si 
luptandu-ne cu ele, mergând din loc în loc si întorcându-ne, am venit 
în Mănăstirea zisă Bistrița, unde aflând o peşteră foarte mare, în care 
nu puteau pătrunde vrăjmaşii. ” La mijlocul secolului al XVII-lea, 
peştera este vizitată de arhidiaconul Paul de Alep. În opera sa, 
concepută cu ocazia călătoriei sale, ca însoțitor al patriarhului 
Macarie al Antiohiei prin Tara Românească, scrie: „Când ne-am urcat 
să vedem acea peşteră, ne-am suit pe o singură potecă, unul câte 
unul, pe un urcus greu, având în dreapta noastră o prăpastie 
inspaimantatoare până jos la albia râului. Din această cauză, pe cea 
mai mare parte a drumului, ei pun balustrade prinse din copac în 
copac. Am ajuns la acel loc cu mare greutate si cu multă osteneala. 


2 


De la povärnisul dealului până la peşteră, cam cât o aruncatura de 
piatră, sunt niște scânduri lungi si înguste ca de podet, slujind drept 
balustrade; când se tem de vreo primejdie, le ridică. Și aici stau în 
siguranță, că nici chiar dracii nu-și pot face drum la ei.La poartă 
sunt două ferestruici de fier, prin care am pătruns ca animalele, in 
patru labe; si am continuat săinaintăm de-a lungul tunelului, unul 
câte unul, la lumina tortelor, până ce eram aproape morţi de 
oboseală. În sfârșit, am ieșit într-un loc întins si neted, unde am 
cercetat cu evlavie biserica clădităintr-o mare infundatura ce 
comunica cu exteriorul, si alături de ea este o chilie curată, 
locuitaintotdeauna de un călugăr. Lângă biserică, la răsărit, este o 
altăinfundătură mare, care comunică cu exteriorul si cu valea, unde, 
după cum se spune, numai în zori pătrunde o rază de soare. În 
peșteră este un izvor cu apă limpede, care curge mereu din plin. Acest 
loc nu are nimic de jur împrejur, ci numai un munte înalt si râpos, 
care se ridică dincolo de rau.” Călătorul antiohian mai precizează că, 
în vremuri de primejdie, domnitorul ţării trimite aici soţia şi avutiile 
sale, iar aprovizionarea se face prin deschizătura dinspre Cheile 
Bistriţei, cu ajutorul unui scripet. Ajuns mitropolit al Ţării Românești, 
Neofit I Cretanul (1738-1753), întreprinde două călătorii pastorale 
prin tara, în anii 1746 si 1747, vizitând şi Eparhia Râmnicului. Ierarh 
cu multiple preocupări culturale, redactează, în drumul său un 
interesant  „Jurnal”, care cuprinde valoroase însemnări despre 
monumente si localități, precum si numeroase inscripții şi pisanii 
bisericeşti. În prima sa călătorie, mitropolitul ajunge şi la Peştera 
Sfântului Grigorie Decapolitul, despre care notează: „Mai sus puțin de 
mănăstire, ca la un sfert de oră, si tot pe malul drept al râului 
Bistriţa, ce curge de la miazănoapte la miazăzi, se află o peșteră 
foarte sigură, în care am intrat si noi, si ne-am minunat; fiindcă 
intrarea ei este într-un loc râpos, si inlauntru nu poate intra cineva 
decât plecându-se; apoi la vreo doi stângeni de asemenea intrare, se 
întâlneşte o poartă de fier, si la alti cinci stangeni altă poartă de fier. 
Mergând însă cineva si mai înlăuntru, află luminasi atâta spaţiu caar 

putea săincape peste două mii de oameni. Aici se aflainlauntru si 
două biserici si izvor de apă, sezänd si un ieromonah pentru serviciul 
divin. Și ca să zic pe scurt, această peşteră este o fortificaţie pentru 
locuitorii de acolo.” În anul 1769, Peştera Sfântului Grigorie 
Decapolitul este mentionatäintr-un hrisov emis de Grigorie HI Ghica 
(1763-1769), voievodul Ţării Româneşti. Izbucnind războiul ruso-turc 
(1768-1774), egumenul de la Mănăstirea Bistriţa, ieromonahul 
Grigorie (1768-1774), ascunde în peşteră moaștele Sfântului Grigorie 
Decapolitul, pentru a nu fi profanate sau răpite. Tara Românească 
intrase sub stăpânirea beligerantilor, iar mănăstirile erau jefuite. Din 
această cauză, la 12 septembrie, domnitorul imputerniceste 
conducerea mănăstirii să caute „în tara” patru oameni de încredere 
spre „a-i rândui pază la peștera unde se află Sfintele Moaşte ale 
Sfântului Cuvios Părinte Grigorie Decapolitul”. Tot în secolul al 
XVIII-lea, peştera este mentionatäin lucrarea  „„Genealogia 
Cantacuzinilor”. Redactorul ei, banul Mihai Cantacuzino, tratând 
despre fondarea Mănăstirii Bistriţa, relatează că este zidită la „poalele 
unui munte înalt, în care munte este o peşteră foarte ciudată. Are într- 
însa trei gärliciuri, si toate razbat într-o largă sparturdin coasta 
muntelui, la care loc se luminează peștera. Dar a intra sau a ieşi pe 
la acea spărtură nu se poate, pentru cain toate părţile, si in sus si în 
jos, este râpă, ca si cum ar fi muntele intr-adins tăiat, si împotriva 
spărturii este alt munte râpos, printre care munți curge apa Bistriţei, 
căzând din piatrăin piatră, are o vedere frumoasasi face un sunet 
nostim. În maidanul acelei spărturi, pot încăpea ca la şaptezeci de 
oameni. Sunt două odăi si două paraclise în peşteră, în care, după ce 
banul Barbu Basarab a îmbătrânit, s-a călugărit şi acolo a schivnicit 
pânăa la moartea sa.” Un mare cărturar al monahismului românesc, 
ieromonahul Dionisie  Eclesiarhul, cunoscut în istoria culturii 
nationale ca poliglot, miniaturist, caligraf si cronicar, a lăsat 
posterității o imagine ilustrată a Peşterii Sfântului Grigorie 
Decapolitul. Volumul al II-lea de acte şi hrisoave din arhiva păstratăîn 
Mănăstirea Bistriţa, redactat în anul 1796, cuprinde si un document 

referitor la „mile si scutiri” domneşti privind „Schitul Peştera”; 
caligrafiat artistic, frontispiciul actului voievodal este ornamentat cu 
peisajul pesterean, surprins de pe stânca malului opus al râului. Se 
observă o scară de lemn prevăzută cu un mecanism care permitea 
ridicarea ei în caz de pericol; uşa de fier; Biserica Sfinţi Arhangheli, 
imaginată cu turlă, desigur o intervenție a miniaturistului pentru a 
indica locasul de cult; o chilie, separată de biserică, în a cărei 
apropiere se afla un dispozitiv, asemănător unui fus de put cu roată, 
de care atârnă o funie şi o găleată. Cu ajutorul acestei instalaţii 
scoteau călugării apa din albia Bistriţei și ridicau diferite materiale, 
metodă practicată pânăîn secolul al XX-lea de monahii Mänästirilor 
de la Meteora, din Tesalia (Grecia). Stâncile din jurul peşterii sunt 
acoperite cu brazi si tufișuri, printre care zboară păsări şi misunäserpi. 
Peştera Sfântului Grigorie Decapolitul apare şi într-un document din 7 
aprilie 1797, prin care domnitorul Alexandru Ipsilanti (1796-1797) 
miluieste sihästria de aici, după exemplul înaintaşilor săi. Printre 
altele, se spune: „Fiindcă Schitul Bistriţa din Vâlcea, ce este în 
peștera de 50 de stânjeni, la care este hramul Sfinţilor Arhangheli, 
unde locuiesc părinţi sihastrii, cu un trai foarte greu, apa o trag 
acolo sus din pârâul de jos, de 80 de stängeni”, este scutit de 
„dijmarit 50 de stupi, 50 de oi, si să ia anual din vama județului 50 de 
taleri; să mai ia 20 de taleri anual de la vinarici si satina doi oameni 
scutiţi”. În secolul al XIX-lea, Peştera Sfântului Grigorie Decapolitul 
trece şi în literatură. În anul 1842, poetul Grigore Alexandrescu 
(1810-1888) întreprinde, împreună cu Ion Ghica (1817-1897), o 
călătorie prin tara, pentru vizitarea monumentelor istorice şi naturale, 
printre care si Mănăstirea Bistrita.Condusi la peşteră de un călugăr 
vârstnic, scriitorul relatează: „Ne trebui mai mult de un ceas până să 
ajungem, poteca era strâmtă, înainte si in dreapta prăpăstii, în vale 
râul ce poartă numele mănăstirii, împotrivă stânci râpoase si goale, 
si în stânga peștera, în care intraram pe brânci ca într-o vizuine, cu 
toate ca inlauntru e destul de largă. Fiecare dintre noi tinea câte o 
făclie aprinsă. Înlăuntru peșterii sunt două mici altare in fata 

prăpastiei.” Poposind la Mănăstirea Bistriţa în anul 1858, scriitorul 
Alexandru Pelimon (1822-1881), cunoscut pentru călătoriile sale, este 
condus de ieromonahul Roman la monumentele din zonă: Mănăstirea 
Bistriţa, Schitul Papusa, Cheile Bistriţei şi Peştera Sfântului Grigorie 
Decapolitul. Lucrarea sa, „Impresiunii de călătorie în România”, redă 
sugestiv excursia la peşteră. Primele date istorice despre Peştera 
Sfântului Grigorie Decapolitul provin de la cercetătorul Alexandru 
Odobescu (1834-1895), apreciatul inițiator al studiilor arheologice din 
tara noastră. Având misiuni ştiinţifice, vine de trei ori la Bistriţa, între 
anii 1858-1861. În anul 1860, împuternicit de Ministerul Cultelor şi 
Instructiunilor Publice, descrie si cataloghează toate obiectele de 
patrimoniu cultural si artistic din mănăstirile judeţelor Argessi Vâlcea, 
atunci vizitând şi peștera 


Pe lângă cele două biserici din Peşteră, Alexandru Odobescu 
mentioneazäsi „locul unde voia Stirbei sa facăncă 
una”. .Contemporan cu Alexandru Odobescu, francezul Lancelot, 
pasionat călător, vizitează Peştera Sfântului Grigorie Decapolitul în 
anul 1860. El consemnează unele relatări ale localnicilor, potrivit 
cărora, nişte vânători indrazneti, urmărind o ursoaică, au pătruns în 
peşteră, transformând-o în adăpost. Ulterior, „peștera a fost locuită, în 
vremile vechi si uitate, de pustnicii de prin aceste parti, si se poate 
admite chiar că, ea să fi fost locuită, cu mult mai înainte de oameni 
preistorici, de asa numiții locuitori ai peșterilor”. În continuare, el 
mentioneaza,,ruinele a două paraclise, unul zidit, având si chilii 
împrejur, si altul săpat în piatră”, iar „călugării asceti, care locuiau 
în acel mic schit, scoteau apa cu urciorul legat de funie, din apa 
Bistriței care trece prin fundul acestei prăpăstii.” De asemenea, 
autorul mai precizează că: „in vremuri de grea cumpănă, de năvăliri 
dușmane, de urgie si de jafuri, de sabie si foc, aici se ascundeau 
călugării de la Mănăstirea Bistriţa, cu odoarele prețioase, cu actele 
, dar acum 

şi documentele, cu cărţile şi manuscrisele Mănăstirii’ 
„totul este în ruină. Peştera nu mai este astăzi locuită de 


oameni." Invatatul arhimandrit Ghenadie Enaceanu, publicând în anul 
1876 „Notele de călătorie ale mitropolitului Neofit T’, redasi câteva 
informaţii despre Peştera Sfântului Grigorie Decapolitul. Ales episcop 
al Râmnicului, Ghenadie Enaceanu desfăşoară o vastă activitate 
pastorală, cercetând parohiile şi mănăstirile din eparhia sa; în anul 
1890 se afla si la Mănăstirea Bistriţa. În lucrarea sa, „Vizite 
canonice”, relatează că: „În muntele dinspre miazănoapte sus si in 
paralel cu albia Bistriţei este o peșteră veche, unde s-a păstrat la 
vremi Moaştele Sfântului Grigorie Decapolitul, care peşteră se 
compune dintr-o sala lungási înaltă, având lumină prin crăpăturile 
stâncilor, cu o intrare largă numai de un metru pătrat. În gură are 
tocul si usa ferecate în fier. Astăzi a ajuns adăpostul liliecilor care, 
ziua în număr enorm de mare, stau atärnafi unul de altul ca nişte 
candelabre si de peretele ce compune tavanul peşterii, iar noaptea, 
umplu spațiul dimprejur, culegánd nictiridele de tot felul.” La 
sfârşitul secolului al XIX-lea, peştera este vizitată de scriitorul şi 
publicistul Alexandru Vlahuţă (1858-1919) care face o călătorie prin 
tara. Impresiile culese le publicäin anul 1901 sub titlul „România 
pitorească”, unde scrie despre peşteră următoarele: „Chiar din spatele 
mănăstirii intri în Cheile Bistriţei, în lumea prăpăstiilor si valtorilor: 
tot muntele e crapat de sus până jos, si pe fundul acestei tăieturi, între 
înalții pereţi de piatră, s-azvárle Bistriţa, vijelios batándu-si apele de 
stânci, c-un zgomot asurzitor. În peretele din dreapta, la o înălțime 
ameţitoare, deasupra torentului se deschide Peştera Sfântului 
Grigorie Decapolitul. O potecuta cu trepte scobite în piatră te duce 
de-a lungul cheilor, pe sub creasta muntelui, la gura unei vizuini 
înguste, prin care de abia te strecori si mergi täras prin intunerec ca 
vreo zece paşi până dai sub o boltăinaltă care primeşte puțină lumină 
de afară prin crăpăturile peretelui din dreapta; apoi te cobori pe 
sfărmituri de piatrăin tinda peşterii, la paraclisul Sfântului Grigorie; 
de aici se despart două hrube adânci, întunecoase; una „a liliecilor”, 
unde într-adevăr huzuresc aceşti zburători ai nopții ca în propriul lor 
domeniu, alta „a chiliei”, care te suie prin tot felul de cotituri la o 

chilioara părăsită, cu icoane şterse, cu pereți afumati, acoperiți de 
vechi pisanii - urmele pustnicilor care, retrași de lume, şi-au închis 
viața de bunăvoie in  tainițele acestea umede si 
întunecoase. "Episcopul Atanasie Mironescu al Râmnicului (1898- 
1909), cu ocazia participării la hramul din 1903 al Mănăstirii Bistriţa, 
vizitează Peştera Sfântului Grigorie Decapolitul. Reporterul însoțitor 
prezintäin paginile revistei „Cuvântul Adevărului” impresii din 
aceasta excursie. Tot de la începutul secolului se păstrează o descriere 
a peşterii, datorită protoiereului Meletie Răutu, inclusăîn lucrarea sa 
„Monografia eclesiastică a judeţului Vâlcea”, tipărităîn anul 1908. 


Spre Peștera Sfântului Grigorie Decapolitul se pleacă din 
Mănăstirea Bistriţa. În partea vestică a ansamblului arhitectonic, 
câteva coloane de piatră cioplită prefateaza gangul deasupra căruia se 
înalță monumentala clopotniţă. Trecerea pe sub clopotniță conduce in 
exterior, unde o admirabilă perspectivă se deschide spre Muntele 
Bistriţa, la poalele căruia domină castani seculari care, potrivit 
tradiției, au fost plantați de însuşi Sfântul Nicodim de la Tismana 
(+1406), în secolul al XIV-lea, când a venit să cerceteze sihastrii 
adápostiti prin peșterile învecinate.Astăzi, urcarea spre Peştera 
Sfântului Grigorie Decapolitul este mult mai uşoarăși plăcută. În anul 
1940 a început construirea actualei poteci, săpatăîn stâncă sau nivelată 
unde a permis terenul. De-a lungul ei, balustradele împiedică 
prăbuşirea in  prăpăstiile adânci ale defileului din Cheile 
Bistritei.Pestera Sfântului Grigorie Decapolitul prezintă o importanță 
deosebit de mare și prin elementele sale istorice, prin completările şi 
functionalitatile atribuite ei de către om, caz aproape unic în tara 
noasträ.Interiorul Peșterii Sfântului Grigorie Decapolitul se vizitează 
fără dificultăți. Culoarul de pătrundere conduce într-o „galerie 
principală”, asemenea unei săli spatioase. Înaintea unei „scări”, cam 
la 10 metri, se află o „lespede suspendată”; de pe ea se ajunge într-un 
„culoar înfundat”, reprezentând „etajul superior” al peşterii. Din 
„galeria principală”, se urcă un mic prag şi se pătrunde într-un culoar, 


unde se gaseste izvorul - doua mici firicele de apa.Punctele de atractie 
ale Pesterii Sfântului Grigorie Decapolitul, in jurul cărora s-a 
desfăşurat o vastă activitate culturalasi spirituală cu rezonanţe istorice, 
sunt cele două bisericuțe. Din galeria principală, culoarul stâng duce 
în direcția vestică, unde este situata,,Bisericuta Ovidenia”, și tot in 
acel punct, o scară coboară spre est, către „deschizătura mare” a 
peșterii, unde este amplasata,,Bisericuta Sfinții 
Arhangheli”.Dechiderea, numită, Fereastra Pesterii”, aflată la 30 de 
metri deasupra albiei râului Bistriţa, permite pătrunderea luminei zilei 
si chiar a razelor soarelui, care încălzesc şi luminează o parte a 
spatiului.Potrivit opiniilor emise de unii specialişti în domeniul 
istoriei naţionale și bisericești, în Peştera Sfântului Grigorie 
Decapolitul există un locas de cult mult mai vechi decât cele de astăzi. 
Virgil Drăghiceanu presupune că aici a luat ființă una dintre cele mai 
vechi aşezări bisericeşti de la noi din ţară, care ar coincide cu 
„începuturile vieţii noastre naționale şi bisericești”, iar părintele 
Dumitru Bălașa consideră că: „Sihastrii olteni au ridicat din timpuri 
necunoscute un altar de închinăciune în această peşteră.” Această 
idee o găsim chiar din secolul al XVII-lea la arhidiaconul Paul de 
Alep care face referiri la începuturile Mănăstirii Bistriţa. Pe temeiul 
afirmațiilor menţionate, se poate susţine faptul că primul altar creştin 
a fost zidit în „fereastra peşterii”, unde pustnicii aveau unele condiţii 
mai bune, datorită luminii și aerului curat. Semnificativ este şi faptul 
că, în naosul Bisericutei Sfinții Arhangheli, pe peretele nordic, lângă 
catapeteasmă, este zugrăvit chipul Sfântului Mare Mucenic Procopie 
care ne amintește, potrivit tradiției, de un vechi schit, anterior 
secolului al XV-lea. N-ar fi exclus ca relatarea lui Paul de Alep să 
privească tocmai acel schit.Odatăînsă cu noua organizare a 
monahismului ortodox român, realizată de Sfântul Nicodim de la 
Tismana în secolul al XIV-lea, peştera își pierde din importanță ca 
centru pustnicesc. Sihastrii o părăsesc si zidesc în apropierea ei 
Bisericuța cu hramul „Schimbarea la Faţă”, sub influenţa curentului 
isihast adus de la Sfântul Munte Athos, iar schitul din peşteră s-a 

ruinat odata cu trecerea anilor.Daca numele fondatorilor bisericutelor 
din Pestera Sfantului Grigorie Decapolitul pot fi stabilite pe temeiul 
documentelor, identificarea pictorilor care au zugrävit sfintele 
locasuri ridicä numeroase dificultäti. In perioada cänd a fost 
construitä Biserica Ovidenia, la Mänästirea Bistrita activa renumita 
echipă de zugravi, formată din Dobromir și ucenicii sai, Dumitru si 
Chirtop. De la ei, au învăţat arta picturii chiar unii dintre monahii 
bistrițeni, ajungând la înalte nivele de perfectiune.Este suficient a 
semnala existența celor doua,,icoane împărăteşti”, păstrate in 
pronaosul bisericii mari, realizate la începutul secolului al XVI-lea, 
opere remarcabile aparținând unui maestru anonim. De asemenea, 
împodobirea unui Tetraevanghel, donat de postelnicul Marcea în 
1519, sau Tetraevanghelul scris din porunca egumenului Misail 
ieromonahul în 1537, sau împodobirea Evangheliarul slavon, tipărit în 
1512 de ieromonahul Macarie si descoperit în fondul de carte veche 
din Mănăstirea Bistriţa; toate acestea dovedesc activitatea unor pictori 
şi miniaturisti, formaţi sub îndrumarea unui mare artist, stăpân pe arta 
desenului si a culorii.Bisericuta Sfinţii Arhangheli a fost pictatăîn trei 
rânduri. Profesorul Valentin Saca relatează ca,,in extrema nordică a 
zonei mediane a absidei altarului, o spărtură existentain zid a dat la 
iveală trei straturi de pictură cu decor geometrico-floral 
asemănător”. Primul strat de pictură datează din secolul al XVII-lea, 
contemporan cu edificarea locasului, fiind realizat de un autor 
necunoscut. In decursul timpului, pictura din Biserica Sfinţii 
Arhangheli a suferit anumite refaceri sau retusuri. Prima intervenţie 
are loc în anii 1781-1782, potrivit datei din inscripția lui „Daniil ot 
Peştera”: 7290. Nici autorul intervenţiei picturale nu este cunoscut. În 
zonă, activa atunci zugravul „Popa loan”; de la el se păstrează o 
icoană cu Sfântul Grigorie Decapolitul în Biserica din Ciorobesti, 
realizatăîn anul 1775. Probabil este „Efrem zugravul”, care picteazăîn 
1779 Biserica Schitului 44 de Izvoare din Pietreni, ctitoria 
ieromonahului Stefan, egumenul Bistriţei. Și acolo, ca la Sfinţii 
Arhangheli, alături de Stefan egumenul se afla şi Grigorie 

proegumenul.A doua revenire asupra picturii are loc in anul 1829, 
datorită unui incendiu produs în 1828, pe vremea schivnicului Ilarion, 
când bisericuţa si chilia cad pradă flăcărilor. Opinia profesorului 
Valentin Saca, potrivit căreia, „se pare - aprecierea rămâne sub 
rezervă - că autorul celei de a doua refaceri mari a fost ieromonahul 
zugrav Partenie, care a zugravit si cele două icoane”, se adevereste, 
cu precizarea că zugravul era numai „monah”.Din „Pomelnicul mare” 
al Mänästirii Bistriţa, aflăm că acest călugăr, numit Partenie Zoba, a 
desfăşurat o vastă activitate artistică. În Biserica Bolnita a Episcopiei 
din Râmnicu Vâlcea se pästreazä,,icoanele împărătești”, singurele 
salvate în 1847, când s-a produs devastatorul incendiu al oraşului; pe 
una dintre ele, o inscripţie se referă la monahul zugrav, având 
următorul cuprins: „Aceste patru icoane s-au facut cu toată cheltuiala 
Prea Sfinţiei Sale chir Climent, episcopul Râmnicului, la leat 7257 
(1748-1749), şi s-au prefăcut acum prin osârdia lui Partenie monah, 
Iosif si Climent, 1819.”La mănăstire, zugraveste biserica mare, 
restaurează patru icoane păstrate în „tinda bisericii” și retuseazá 
chipurile sfinților care au fost degradate de turci; a spălat tâmpla 
bisericii si a zugrăvit cismeaua. Cu privire la peșteră, se precizează că 
monahul Partenie „a zugrăvit două icoane.. si biserica si dinafară”. 
Deci, acest document dovedeşte limpede că ultima intervenţie la 
pictura din Biserica Sfinţii Arhanghel aparţine monahului bistritean 
Partenie Zoba, terminată la 20 decembrie 1829, când s-a consemnat în 
pomelnic. 


În prima jumătate a secolului al XX-lea, creşte interesul 
oamenilor de stiintasi cultură fata de acest spaţiu subteran, încărcat de 
istorie şi spiritualitate romäneascäsi ortodoxă. Atât peştera, cât si 
monumentele religioase dinlăuntrul ei vor cunoaşte o cercetare mai 
amănunțită, fund studiate de specialişti în domeniul speologic, 
arheologic, istoric si de artă bisericească monumentală. Astfel, dupa 
înfiinţarea „Institutului de Speologie din Cluj”, în anul 1920 - primul 
de acest gen din lume -insusi fondatorul său, savantul Emil 

Racovitä(1868-1947), insotit de colaboratorii sai apropiati - francezii 
Rene Jeannel, zoolog specialist, si Pierre-Alfred Chappuis, 
hidrobiolog - efectueazä aici cercetäri stiintifice, incununate de 
rezultate exceptionale, pestera intrand in literatura de specialitate, in 
anul 1929.Cercetarile de bio-speologie descopera o bogata fauna 
cavernicola, favorizata de marile cantitäti de „guano” provenit de la 
coloniile liliecilor stabiliți in tavanul galeriilor; spaţiile prezentând cea 
mai estică apariţie de faună troglobiontă din Carpaţii Meridionali, fapt 
ce le atribuie o importanţă bio-speologicä deosebit de 
mare.Cercetările efectuate în deceniul al patrulea de specialişti din 
„Comisiunea Monumentelor Istorice”in Peştera Sfântului Grigorie, 
precum şi asupra celor două monumente bisericeşti ajung la o serie de 
rezultate interesante. În anul 1933, Virgil Drăghiceanu, vorbind despre 
fondarea mänästirii, scrie: „Cu mult mai înainte însă era un locas de 
rugăciune si un azil în vremuri grele în Peştera Bistriţei, care se 
scobeşte în piatra calcaroasă a muntelui, la o înălțime de peste 100 
metri deasupra prăpastiei în care se rostogoleste Bistriţa. O intrare 
dintre cele mai periculoase, printr-un gang scund, prin care de abia 
te tarasti, duce spre încăperile ce se largesc spre interior. Studiul 
Peșterii este de cel mai mare interes, pentru începutul vieţii noastre 
nationale si bisericeşti. Aici, înapoia micii usulite de lemn, ferecata 
de fier, ca la romani în catacombele lor, incepuseram a face cele 
dintäi rugäciuni adresate lui Dumnezeu. In cetäti de felul acestor 
peșteri, inexpugnabile, ne conservaram ființa naţională.” După 
descrierea formei si dimensiunilor Bisericii Ovidenia, Virgil 
Drăghiceanu transcrie „Pisania” de aici, despre care spune cä,,abia se 
citeşte”. Autorul relateazăfaptul că, „afară de această biserică, se 
ridică una mai mare la deschiderea cea mare a peşterii spre râul 
Bistriței. Deşi ruinată, pare că acum a fost terminată de mână 
omenească, din pricina acoperișului alb de șindrilă”. De asemenea, 
notează că bisericuţa „are o inscripţie cu totul ştearsă sub zgârieturile 
vizitatorilor” care, „prin desul obicei al iscălitului, au distrus cu totul 
frumusețea zugravelilor şi au dărâmat chiar zidurile.” Istoricul şi 

profesorul universitar Aurelian Sacerdoteanul, tratand in anul 1935, 
despre monumentele istorice si religioase din raza comunei Costesti, 
mentioneazäsi existența a „două capele ale Sfântului Grigorie 
Decapolitul din Peștera Bistriţei”. Fără a intra în domeniul datelor 
istorice, autorul descrie numai peisajul și amplasarea peşterii, 
precizând ca cine doreşte să o viziteze, trebuie să mearga,,spre 
pestereni si să urce cararea spre peşteră, la capătul drumului, o 
cărare lată de o jumătate de metru il va duce la o scarita de fier 
pusăîn gura peşterii.” Cu privire la vechimea monumentelor aflate 
acolo, nu aduce nici o noutate; citează doar pe Alexandru Odobescu, 
potrivit căruia, ambele bisericuțe „au fost zidite de mitropolitul Teofil 
la 1637. Biserica din fata a fost refacutain 1732, arsasi iar innoita la 
1828-1831.’Probabil, urmare propunerii secretarului-director al 
„Comisiunii Monumentelor Istorice”, Virgil Dräghiceanu, de „a se 
inchide usa de la intrarea pesterii, astfel ca sa nu se poata intra decät 
prin mijlocirea unei taxe de intrare, cu care s-ar putea tine un calauz 
(sub supravegherea staretului), care sa conduca pe vizitatori”, in 
anul 1934, protosinghelul Ilarion Cristea (1919-1941) inainteaza 
Episcopiei Râmnicului un raport, specificând că peştera se găsește 
„înafară dă vatra sfintei mănăstiri”; din aceasta cauză, „a fost si este la 
discretia tuturor.”In consecință, propune sá se intervinä,pe lângă 
autoritățile în drept, că atât peştera, cat si terenul, să fie date pentru 
totdeauna în grija si răspunderea staretiei sfintei Mănăstiri Bistriţa.” 
La intervenţia conducerii Mănăstirii, nu s-a adoptat o măsură 
favorabilă ocrotirii peșterii şi a monumentelor religioase amplasate 
acolo. Din această cauză, la 20 ianuarie 1941 s-a format un ,,Comitet 
de restaurare a bisericutelor din Pestera” ce a propus autorităților 
modalități de restaurare a monumentelor de aici şi chiar de reluare a 
serviciului religios, dar fără rezultat. Administrată o perioadă de către 
„Muzeul Judetean Vâlcea”, care electrificäintregul spaţiu subteran, 
Peştera Sfântului Grigorie Decapolitul a revenit din 1993 Mänästirii 
Bistriţa. Cunoscând valoarea şi importanţa acestui monument natural 
şi ale celor două monumente de artă bisericească adăpostite aici, 

urmeaza ca prin purtarea de grijä a conducerii sfintei mänästiri sa fie 
restaurat întregul ansamblu şi redat circuitului de valori culturale si 
artistice al patrimoniului spiritual din ţara noastră. 


Despre Sfântul Cuvios Grigorie Decapolitul putem spune că s-a 
născut în orașul Irinopolis din Decapolea Isauriei, în sud-estul Asiei 
Mici, în jurul anilor 780-790. Ajunge la o mănăstire din Decapole, la 
egumenul Simeon, un frate al mamei sale. Aici a rămas timp de 14 
ani. Se va retrage într-o peşteră, unde va auzi o chemare de la 
Dumnezeu - care l-a îndemnat să părăsească peştera ca să poată fi de 
folos şi altora. Petrece o iarna într-o mănăsure din Efes, ajunge în 
oraşul Proconez, apoi la Enos, în Macedonia. De aici va fi prezent în 
Tesalonic, unde este găzduit într-o mänästire de către egumenul 
Marcu. Împreună cu un călugăr de aici, se îndreaptă spre Roma. Au 
mers pe uscat până la Corint, în sudul Greciei. Se îmbarcă pe o 
corabie şi ajunge la Roma. Sfântul avea o putere deosebită asupra 
demonilor. Multe persoane stăpânite de duhuri necurate au fost 
vindecate în urma rugăciunilor cuviosului Grigorie. În ciuda bolii de 
care suferea, Grigorie pleacă din 'Tesalonic la Constantinopol pentru a 
se întâlni cu unchiul său eliberat din temniță (fusese închis pentru că 
nu se arătase un luptator împotriva icoanelor). Trece la cele veşnice la 
20 noiembrie 842.Moaştele făcătoare de minuni ale Sfântului Cuvios 
Grigorie au rămas multă vreme în Constantinopol, în mănăstirea 
întemeiată de losif Imnograful, ucenicul sfântului. Ele dădeau 
tămăduiri neîncetat, pentru toate felurile de boli tuturor celor care 
alergau cu credinţă neîndoită către ele. Astfel, străbătea vestea 
minunilor sale pretutindeni. Moaştele Sfântului Grigorie s-au aflat în 
această mănăstire vreme de peste şase secole, se pare până în anul 
1453, când capitala Bizanțului a fost cucerită de turci. După tradiţie, 
pentru a nu fi profanată de turci, racla cu sfintele moaşte a fost dusă 
atunci din Constantinopol în Serbia. Aici, în Serbia, moaştele 
Sfântului Cuvios Grigorie au fost aşezate într-o mănăstire, săvârşindu- 
se alte minuni in jurul lor.Moastele sale au ajuns în ţara 

noasträdatoritä banului Barbu Craiovescu, care le-a cumpärat in anul 
1498 si le-a aşezat in Mănăstirea Bistriţa, din județul 
Valcea.Binecredinciosul Ban Barbu I Craiovescu, cunoscând cinstirea 
deosebită de care se bucurau ele în rândul credincioşilor, le-a adus cu 
mare cheltuială în Tara Românească, în 1497/ 1498, şi le-a aşezat la 
Mănăstirea Bistriţa din Oltenia, ctitoria lui şi a familiei sale. Prin 
aducerea moaştelor Sfântului Grigorie Decapolitul la Bistriţa, ctitoria 
boierilor Craiovesti a devenit cel de-al doilea centru spiritual din Tara 
Românească, după mitropolia de la Argeş, unde se aflau moaştele 
Sfintei Mucenite Filofteea, aduse, dupa cum se ştie, în tara, în secolul 
al XIV-lea, de domnul Nicolae Alexandru Basarab (1352-1364). 
Din îndemnul Banului Barbu I Craiovescu s-a tălmăcit, din greceste in 
slavoneşte, „Viaţa Sfântului Grigorie Decapolitul“, scrisă în jurul 
anului 860 de către Ignatie diaconul, după un text adus în Tara 
Românească de către doi călugări sârbi de la Schitul lagorova. 
Traducerea este menţionată într-un manuscris de la Bistriţa, din anul 
1745, unde este confirmată că a fost „scoasă şi talcuita pe slavonie de 
Cuviosul între ieromonahi chir Andrei, cu porunca si cu osârdia celui 
de neam bun si de Hristos iubitor, banul Barbu Craiovescu din Tara 
Românească “. Documentele vremii atestă prezenţa neîntreruptă până 
în zilele noastre a moaştelor Sfântului Grigorie Decapolitul în Oltenia, 
la Mănăstirea Bistriţa. Ele se află aşezate astăzi în biserica cea mare a 
mănăstirii, izvorând mireasmă preafrumoasă şi dând tămăduiri pentru 
tot felul de boli, ca şi mai înainte, la cei care aleargă cu credinţă la ele. 
Poporul roman dreptcredincios s-a închinat, de-a lungul veacurilor, cu 
deosebită evlavie la moaştele Sfântului Grigorie Decapolitul, 
recunoscându-l ca sfânt ocrotitor şi grabnic ajutător în încercările cele 
mai grele ale vieţii. Mulţi dintre cei care au venit să se închine 
moaştelor sale au oferit diferite danii mănăstirii care le adăpostea, ca 
prinos al evlaviei şi al recunostintei lor pentru multele binefaceri 
dăruite de către sfânt.O dovadă a cinstei deosebite pe care au acordat- 
o credincioşii români, în special cei din Oltenia, Sfântului Grigorie 
Decapolitul este zidirea unor biserici în numele său. Cel mai vechi 

locas de cult care il are ocrotitor pe Sfantul Grigorie Decapolitul este 
biserica mănăstirii din Popänzälesti (judeţul Dolj), construită in 1678 
de monahul Ioan, apoi biserica Schitului Păpuşa, din 1710, întemeiat 
de arhimandritul bistritean Stefan (1694-1732) pe „muntele 
Eleonului“, din apropierea Mănăstirii Bistriţa. De asemenea, trebuie 
menţionate şi bisericile parohiale din Stoeneşti (judeţul Vâlcea) şi 
Podari (judeţul Dolj) care au hramul „Sfântul Grigorie“. 
Dintre instituţiile cultural-educative ale Olteniei, Seminarul Teologic 
din Craiova a avut ca patron spiritual, între anii 1922 şi 1930, pe 
Sfântul Grigorie Decapolitul.Altă dovadă de cinstire a Sfântului 
Cuvios Grigorie Decapolitul o constituie tipăriturile apărute de-a 
lungul timpului închinate lui, care sunt destul de numeroase. De 
asemenea, este trecut in toate Vieţile de sfinţi care s-au tipărit in 
româneşte.Chipul Sfântului Cuvios Grigorie este zugrăvit în mai 
multe biserici din ţara noastră. Cea mai veche reprezentare a sa se 
păstrează în biserica bolnitei de la Mănăstirea Bistriţa, datând de la 
începutul secolului al XVI-lea. În pridvorul bolnitei, Sfântul Cuvios 
Grigorie este zugrăvit alături de Nicodim de la Tismana, în anul 1710, 
de pictorii Iosif ieromonahul şi Hranite. Din secolul al XIX-lea, cea 
mai reprezentativă înfăţişare a sfântului se păstrează în biserica 
Mănăstirii Bistriţa, realizată în anul 1856 de pictorul Gheorghe 
Tattarescu.Bucurându-se de această aleasă cinstire, Sfântul Sinod al 
Bisericii Ortodoxe Române a hotărât, la 28 februarie 1950, 
generalizarea cultului său în toată Biserica noastră. Cultul Sfântului 
Grigorie Decapolitul a fost generalizat oficial în octombrie 1955, în 
cadrul unor mari solemnitati bisericeşti desfăşurate la Catedrala 
Patriarhală din Bucureşti şi la Catedrala episcopală din Râmnicu 
Vâlcea. El este cinstit de Biserica noastră în fiecare an la 20 
noiembrie. 


Peştera Sfântului Grigorie Decapolitul din Vâlcea — loc de 
sihästrie şi rugăciune, se dovedeşte a fi o matrice de istorie si 
spiritualitate fără de egal în Ţara Românească. Prin adăpostul pe care 

l-a oferit, a fost un adevärat sipet de comori ce a pästrat vie credinta si 
speranta neamului. 


Surse: wikipedia.org;  manastireabistrita.ro; lapensiuni.ro; 
doxologia.ro; plecatdeacasa.net; ortodox.ro; basilica.ro; click.ro; 
eparhiaargesului.ro; amfostacolo.ro 

